tápasastanū́rasī́ti tápaso ha vā́ eṣā́ prajā́pateḥ sámbhūtā yádajā tásmādāha tápasastanū́rasī́ti prajā́patervárṇa íti sā yattríḥ saṃvatsarásya vijā́yate téna prajā́patervárṇaḥ paraméṇa paśúnā krīyasa íti sā yattríḥ saṃvatsarásya vijā́yate téna paramáḥ paśúḥ sahasrapoṣám puṣeyamítyāśíṣamevaìtadā́śāste bhūmā vaí sahásram bhūmā́naṃ gachānī́tyevaìtádāha